Vi har haft en dejlig ferie i Majs og hendes families skønne lejlighed. Vi ønskede at bo centralt og tæt på både Hovedbanegården og det indre København, hvilket Majs lejligheds beliggenhed til fulde kunne leve op til. Et par minutters gang fra Hovedbanegården og vi var fremme. Maj tog selv imod os i lejligheden og viste os tilrette. Stedet er rigtig hyggeligt og vi følte os hurtigt hjemme. Indretningen er god og lejligheden var meget mere rummelig, end billederne havde givet indtryk af. Til trods for at lejligheden ligger i et livligt og mangfoldigt område, var der stille i lejligheden, når vinduerne var lukkede og vi havde ingen problemer med at sove.
Der var alt, hvad vi skulle bruge og vi kan kun anbefale Maj og hendes lejlighed til andre, der ønsker at bo supercentralt i et levende og farverigt område af København med en sød og imødekommende vært.